b'\n_START_ARTICLE_\nHrva\xc5\xa1ko-slovenski kme\xc4\x8dki upor\n_START_PARAGRAPH_\nHrva\xc5\xa1ko-slovenski kme\xc4\x8dki upor je bil en od kme\xc4\x8dkih uporov na slovenskem ozemlju, ki se je dogajal v letih 1572 in 1573. Ta upor se je prenehal \xc5\xbee po \xc5\xa1tirinajstih dneh.\n_START_SECTION_\nVzroki\n_START_PARAGRAPH_\nVzrokov za kme\xc4\x8dke upore je bilo veliko, med najpomembnej\xc5\xa1e za za\xc4\x8detek hrva\xc5\xa1ko-slovenskega pa zgodovinarji \xc5\xa1tejejo ve\xc4\x8danje bremen na Tahijevih posestvih, ki so se odra\xc5\xbeale v dajatvah, pretirani tlaki, brezpravnosti podlo\xc5\xbenikov, izvajanje terorja nad kme\xc4\x8dkim prebivalstvom.\n_START_SECTION_\nNa\xc4\x8drt upornikov\n_START_PARAGRAPH_\nUporni kmetje so \xc5\xbeeleli povezati ozemlje Banske Hrva\xc5\xa1ke in ve\xc4\x8dino slovenskega ozemlja do morja ter ustanoviti cesarsko namestni\xc5\xa1tvo v Zagrebu. Sami so \xc5\xbeeleli pobirati dajatve, \xc4\x8din\xc5\xbe ali cenzus ter davke, hkrati pa je bila njihova ideja odpreti ceste svobodni kme\xc4\x8dki trgovini.\n_START_SECTION_\nHrva\xc5\xa1ko-slovenski kme\xc4\x8dki upor v slovenski literaturi\n_START_PARAGRAPH_\nGlej tudi: Kme\xc4\x8dki upori v literaturi._NEWLINE__NEWLINE_Hrva\xc5\xa1ko-slovenski upor je l. 1937 v svoji drami Velika puntarija predstavil Bratko Kreft, ki je v uvodu v dramo napisal tudi kraj\xc5\xa1o \xc5\xa1tudijo o kme\xc4\x8dkih uporih na Slovenskem.'